17. ΝΟΜΟΘΕΤ. ΔΙΑΤΑΓΜΑ υπ’ αριθ. 3050 της 6/8 Οκτ. 1954 (ΦΕΚ Α΄ 237) Περί τροποποιήσεως της διεπούσης την Κρατικήν Ορχήστραν Αθηνών Νομοθεσίας. Άρθρ.1.-(Αντικαθίσταται το άρθρ. 2 του Ν.Δ. 2010/1942). Άρθρ.2.-1.Ο Γενικός Διευθυντής και οι Διευθυνταί Ορχήστρας της Κρατικής Ορχήστρας Αθηνών απολύονται αυτοδικαίως της υπηρεσίας άμα τη συμπληρώσει του 70ου έτους της ηλικίας των, οι δε εξάρχοντες βιολισταί, οι αρχικορυφαίοι και οι κορυφαίοι Α΄ και Β΄ άμα τη συμπληρώσει του 65ου έτους. 2.Δια τους εξάρχοντας βιολιστάς, τους αχικορυφαίους και τους κορυφαίους Α΄ και Β΄ δύναται λόγω εξαιρετικής υπηρεσιακής ανάγκης να παρατείνηται το όριον της ηλικίας μέχρι τριών εισέτι ετών. Η παράτασις γίνεται ετησίως δια Β.Δ/τος εκδιδομένου μετ’ ητιολογημένην πρότασιν του Γενικού Διευθυντού της Κ.Ο.Α., ομόφωνον γνώμην του Διοικητικού Ανωτάτου Συμβουλίου Μουσικής και της Καλλιτεχνικής Επιτροπής της Κ.Ο.Α. εν τη οποία να βεβαιούται το αναντικατάστατον του εξερχομένου και σύμφωνον γνώμην του Α.Σ.Δ.Υ. Σελ. 992(α) Τεύχος 746-Σελ. 84 3.Εις τας θέσεις του Γενικού Διευθυντού και των Διευθυντών Ορχήστρας διορίζονται πρόσωπα μη υπερβάντα το 60ον έτος της ηλικίας των, εις τας θέσεις των εξαρχόντων βιολιστών, των αρχικορυφαίων, των κορυφαίων Α΄ και Β΄ και του Εφόρου της Βιβλιοθήκης το 55ον, εις δε τας θέσεις των μουσικών το 45ον δια τα πνευστά και το 50ον δια τα έγχορδα και τα κρουστά όργανα. Άρθρ.3.-Καθ’ έκαστον έτος και εντός του τελευταίου δεκαημέρου του μηνός Μαΐου η Καλλιτεχνική Επιτροπή της Κ.Ο.Α. υποβάλλει εις το Υπουργείον Θρησκευμάτων και Εθνικής Παιδείας έκθεσιν, εν η αποφαίνεται περί της διατηρήσεως ή μη αμειώτου της καλλιτεχνικής αποδοτικότητος ενός εκάστου των συμπληρωσάντων το 55ον έτος της ηλικίας των μουσικών των πνευστών οργάνων και το 60ον των εγχόρδων και των κρουστών. Οι εκ τούτων θεωρούμενοι, δια της ανωτέρω εκθέσεως, ως μη διατηρούντες την απαιτουμένην καλλιτεχνικήν αποδοτικότητα παραπέμπονται υποχρεωτικώς υπό του Υπουργού Εθνικής Παιδείας και Θρησκευμάτων εις ειδικήν εξέτασιν ενεργουμένην εντός του μηνός Ιουνίου παρ’ Επιτροπής αποτελουμένης εκ των μελών του Διοικητικού Ανωτάτου Συμβουλίου Μουσικής και της Καλλιτεχνικής Επιτροπής της Κ.Ο.Α. Η Επιτροπή αύτη μετά την κατά τα ανωτέρω εξέτασιν αποφαίνεται οριστικώς περί της ικανότητος ή μη εκάστου των κρινομένων προς εκτέλεσιν των καλλιτεχνικών εν τη Συμφωνική Ορχήστρα καθηκόντων των. Οι υπό της Επιτροπής κρινόμενοι ως μη έχοντες την απαιτουμένην ικανότητα απολύονται υποχρεωτικώς εκ της υπηρεσίας δια Β.Δ/τος, μη απαιτουμένης δια την έκδοσιν τούτου άλλης τινός διατυπώσεως. Τα της διεξαγωγής της εξετάσεως και της εν γένει κρίσεως των εις την ανωτέρω Επιτροπήν παραπεμπομένων καθορίζονται εκάστοτε δι’ αποφάσεως του Υπουργού Εθνικής Παιδείας και Θρησκευμάτων εκδιδομένης μετά γνώμην του Δ.Α.ΣΜ., δι’ ης ορίζονται και τα δι’ εκάστην κατηγορίαν οργάνων εξεταστέα θέματα. 31.Ν.γ.17 Κρατική Ορχήστρα Αθηνών-Ορχήστρα των Χρωμάτων-ΚΟΕΜ Άρθρ.4-5.(Αντικαθίστανται τα άρθρ. 13 και 14 του Ν.Δ. 2010/1942). Άρθρ.6.-(Τροποποιείται το άρθρ. 19 του Ν.Δ. 2010/1942). Άρθρ.7.-Δια Β/Δ/τος, εκδιδομένου προτάσει του Υπουργού Εθνικής Παιδείας και Θρησκευμάτων, επιτρέπεται όπως κωδικοποιηθώσιν εις ενιαίον κείμενον άπασαι αι διέπουσαι την Κρατικήν Ορχήστραν Αθηνών διατάξεις Νομων και Δ/των, της σειράς των άρθρων αυτών δυναμένης ν’ αλλαχθή. Η κατά τ’ ανωτέρω κωδικοποίησις θέλει ενεργηθή παρ’ επιτροπής αποτελουμένης εξ ενός ανωτέρου υπαλλήλου του Υπουργείου Εθνικής Παιδείας και Θρησκευμάτων, οριζομένου υπό του Υπουργού τούτου, του Γενικού Διευθυντού της Κρατικής Ορχήστρας Αθηνών και του παρά τω Διοικητικώ Συμβουλίω του Ειδικού Ταμείου Οργανώσεως Συναυλιών Παρέδρου του Νομικού Συμβουλίου. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.